ประกาศกระทรวงการคลังเรื่องลักษณะ สี และขนาดธนบัตรที่ระลึกชนิดราคา๑๐๐ บาท ที่จะนำออกใช้[๑] เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม๒๕๕๔ ธนาคารแห่งประเทศไทยเห็นเป็นการสมควรนำธนบัตรที่ระลึกชนิดราคา ๑๐๐ บาท ออกใช้เพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช ณสมัยอันเป็นมหามงคลนี้ รัฐมนตรีว่าการกระทรวงการคลัง อาศัยอำนาจตามความในมาตรา ๑๔วรรค ๒ แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สีและขนาดของธนบัตรที่ระลึกชนิดราคา ๑๐๐ บาท ดังต่อไปนี้๑. ลักษณะและสีก. ด้านหน้าตอนกลาง มีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีน้ำตาล เบื้องหลังเป็นลายรัศมีสีน้ำตาลตอนล่างเป็นลายดอกพุดตานเครือเถาสีน้ำตาลองค์ประกอบทั้งหมดนี้พิมพ์ทับบนลายพื้นสีเหลือบทอง สีเหลือง สีส้ม สีชมพูและสีส้มอ่อนด้านซ้ายของพระบรมฉายาสาทิสลักษณ์มีดวงฟอยล์สีเงินรูปวงกลมผนึกไว้ภายในมีอักษรพระปรมาภิไธยภ.ป.ร. บริเวณขอบโดยรอบดวงฟอยล์มีพระปรมาภิไธย พระบาทสมเด็จพระปรมินทรมหาภูมิพลอดุลยเดช ขนาดจิ๋วเรียงติดต่อกันอ่านได้ชัดเจนโดยใช้แว่นขยาย ด้านขวาของพระบรมฉายาสาทิสลักษณ์มีตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔พิมพ์ด้วยสีแดงเบื้องขวามุมบน มีรูปพระครุฑพ่าห์สีน้ำตาลถัดไปทางซ้ายมีหมวดอักษรโรมันและเลขหมายอารบิกสีแดง ใต้รูปพระครุฑพ่าห์เป็นลายไทยสีชมพูอมส้มมุมล่างมีคำว่า หนึ่งร้อยบาท และตัวเลขไทย ๑๐๐ พิมพ์ด้วยสีน้ำตาลถัดไปทางซ้ายมีลายดอกพุดตานสีน้ำตาล ภายในมีตัวเลขอารบิก 100 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างขวาเข้าหากึ่งกลางธนบัตรด้านบนและด้านล่างของลายดอกพุดตานมีแถวตัวเลขอารบิก 84 ขนาดจิ๋ว สีน้ำตาลเรียงติดต่อกันอ่านได้ชัดเจนโดยใช้แว่นขยายองค์ประกอบทั้งหมดนี้พิมพ์ทับบนลายพื้นสีชมพู สีส้มอ่อน สีเหลือบทอง สีเหลืองและสีส้มเบื้องซ้ายมุมบน มีตัวเลขอารบิก 100 พิมพ์ด้วยหมึกพิมพ์พิเศษสีทองเหลือบเขียว ถัดลงมามีลายน้ำอักษรพระปรมาภิไธยภ.ป.ร. ภายใต้พระมหาพิชัยมงกุฎใต้ลายน้ำมีหมวดอักษรและเลขหมายไทยสีแดงบนลายพื้นสีชมพูและสีส้มอ่อนถัดลงมามีคำว่า รัฐบาลไทย และ ธนบัตรเป็นเงินที่ชำระหนี้ได้ตามกฎหมาย ทั้งหมดพิมพ์ด้วยสีน้ำตาลด้านล่างมีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีน้ำตาล องค์ประกอบทั้งหมดนี้พิมพ์ทับบนลายพื้นรูปดอกพุดตานเครือเถาและลายพื้นสีชมพูและสีส้มอ่อนข. ด้านหลังเบื้องซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันขณะทรงบำเพ็ญพระราชกรณียกิจพิมพ์ด้วยสีน้ำตาลแดงบนลายพื้นสีเหลืองเข้มและสีเหลือง มุมบนมีตัวเลขอารบิก 100 พิมพ์ด้วยสีน้ำตาลเข้มบนลายไทยสีเขียวอ่อน สีน้ำตาลอ่อนสีน้ำตาลเข้มและสีน้ำตาลแดง มุมล่างมีลายไทยพิมพ์ด้วยสีน้ำตาลแดงใต้พระบรมฉายาสาทิสลักษณ์มีแถวตัวเลขอารบิก 100 ขนาดจิ๋วสีน้ำตาลแดงเรียงติดต่อกันจรดใต้ภาพเขื่อนแควน้อยบำรุงแดนที่เบื้องขวาด้านล่างอ่านได้ชัดเจนโดยใช้แว่นขยายตอนกลางด้านบน มีรูปพระครุฑพ่าห์สีน้ำตาลและภาพภายในพระที่นั่งอนันตสมาคมพิมพ์ด้วยสีเหลือง สีน้ำตาลแดง สีน้ำตาลและสีน้ำตาลอ่อน ถัดลงมามีพระบรมฉายาสาทิสลักษณ์พระบาทสมเด็จพระเจ้าอยู่หัวขณะเสด็จเยี่ยมราษฎร พิมพ์ด้วยสีน้ำตาลแดง ด้านล่างมีลายไทยสีน้ำตาลแดงเบื้องขวามีภาพเครื่องบินปฏิบัติการฝนหลวงด้วยเทคนิคการโจมตีเมฆฝนแบบซูเปอร์แซนด์วิชถัดลงมาทางซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวทรงเป่าแซ็กโซโฟน ถัดลงมาทางขวามีพระบรมฉายาสาทิสลักษณ์พระบาทสมเด็จพระเจ้าอยู่หัวทรงปลูกหญ้าแฝกทั้งหมดพิมพ์ด้วยสีน้ำตาลอมส้มบนลายพื้นสีเหลืองเข้มและสีน้ำตาลมุมบนมีลายไทยพิมพ์ด้วยสีน้ำตาลอมส้ม ถัดลงมามีลายน้ำอักษรพระปรมาภิไธย ภ.ป.ร.ภายใต้พระมหาพิชัยมงกุฎ ใต้ลายน้ำเป็นภาพกังหันน้ำชัยพัฒนา พิมพ์ด้วยสีน้ำตาลและภาพเขื่อนแควน้อยบำรุงแดน พิมพ์ด้วยสีเขียวและสีเขียวอ่อน มุมล่างมีตัวเลขไทย ๑๐๐ และข้อความ ที่ระลึกเนื่องในโอกาสพระราชพิธีมหามงคลเฉลิมพระชนมพรรษา๗ รอบ ๕ ธันวาคม ๒๕๕๔ พิมพ์ด้วยสีน้ำตาลเข้มบนภาพเขื่อนแควน้อยบำรุงแดนและลายพื้นสีเหลืองเข้ม๒. ลักษณะพิเศษเนื้อกระดาษสีเหลืองอ่อน มีลายน้ำอักษรพระปรมาภิไธย ภ.ป.ร. ภายใต้พระมหาพิชัยมงกุฎโดยลายน้ำส่วนที่เป็นอักษรพระปรมาภิไธยภ.ป.ร. มีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีน้ำเงิน สีแดง และสีเหลืองภายใต้รังสีเหนือม่วงในเนื้อกระดาษฝังแถบสีโลหะ (เทา) ซ่อนไว้ตามด้านกว้างของธนบัตรภายในแถบสีโลหะ (เทา) มีตัวเลขอารบิก 100 ขนาดเล็กสามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างและภายใต้รังสีเหนือม่วงจะเห็นแถบสีโลหะ(เทา) เรืองแสงเป็นสีเขียวด้านหน้าธนบัตร มีดวงฟอยล์สีเงินรูปวงกลมผนึกไว้ภายในมีอักษรพระปรมาภิไธย ภ.ป.ร. บริเวณขอบโดยรอบดวงฟอยล์มีพระปรมาภิไธย พระบาทสมเด็จพระปรมินทรมหาภูมิพลอดุลยเดช ขนาดจิ๋วเรียงติดต่อกันอ่านได้ชัดเจนโดยใช้แว่นขยายองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาตัวเลขอารบิก 100 ที่ด้านหน้าเบื้องซ้ายมุมบน พิมพ์ด้วยหมึกพิมพ์พิเศษสีทองเหลือบเขียวเมื่อพลิกธนบัตรขึ้นและลงจะเห็นแถบแนวนอนสีทองซึ่งอยู่ภายในตัวเลขอารบิก 100 เลื่อนขึ้นลงตามแนวตั้งลายพื้นบริเวณเบื้องหลังพระบรมฉายาสาทิสลักษณ์พระบาทสมเด็จพระเจ้าอยู่หัวที่ด้านหน้าพิมพ์ด้วยหมึกพิมพ์พิเศษสีเหลือบทองหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีน้ำเงินเรืองแสงภายใต้รังสีเหนือม่วงลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยหมึกพิมพ์พิเศษสีดำซึ่งจะเปลี่ยนเป็นสีเขียวอมเหลืองเรืองแสงภายใต้รังสีเหนือม่วงบริเวณลายน้ำพิมพ์ด้วยหมึกพิมพ์พิเศษ ซึ่งมองไม่เห็นในแสงธรรมชาติแต่จะปรากฏภาพดอกพุดตานเป็นสีเขียวเรืองแสงภายใต้รังสีเหนือม่วง๓. ขนาดธนบัตรกว้าง ๘๔ มิลลิเมตร ยาว ๑๖๒ มิลลิเมตรประกาศ ณ วันที่ ๒๔ มิถุนายน พ.ศ. ๒๕๕๔กรณ์ จาติกวณิชรัฐมนตรีว่าการกระทรวงการคลังปริยานุช/ผู้จัดทำ๓สิงหาคม ๒๕๕๔ณัฐวดี/ตรวจ๓สิงหาคม ๒๕๕๔ปิยะธิดา/ปรับปรุง๔ ตุลาคม ๒๕๖๑[๑] ราชกิจจานุเบกษาเล่ม ๑๒๘/ตอนพิเศษ ๗๗ ง/หน้า ๑๔/๑๒ กรกฎาคม ๒๕๕๔